เรื่องร้องเรียน: สวัสดีครับ / จะขอความช่วยเหลือให้ช่วยตีเส้นตารางสีเหลืองบนพื้นถนนทางเข้าหมู่บ้าน (ซอยสายไหม 58/1) เพื่อเว้นช่องว่างให้รถสามารถเข้าซอยได้ เพื่อช่วยปัญหารถติด ครับ
การดำเนินการของเจ้าหน้าที่: กลุ่มงานเครื่องหมายจราจร 1 ส่วนติดตั้งและซ่อมบำรุง สำนักงานวิศวกรรมจราจร สำนักการจราจรและขนส่ง ขอเรียนว่า ได้ตรวจสอบบริเวณปากซอยสายไหม 58/1 ถนนสายไหม แล้วปรากฏว่าเป็นทางเข้า-ออกบ้านหัสดินทร์ ซึ่งเป็นทางเข้า-ออกส่วนบุคคล ซึ่งได้รับการคุ้มครองตามพระราชบัญญัติจราจรทางบก พ.ศ. 2522 มาตรา 55 (6) อยู่แล้ว การทำเครื่องหมายเส้นทะแยงห้ามจอดกีดขวางซ้ำซ้อนอีกจะทำให้ประชาชนสับสนว่า ทางเข้า - ออกอื่นๆ ที่ไม่มีเครื่องหมายเส้นทะแยงห้ามจอดกีดขวาง อนุญาตให้หยุดรถขวางทางเข้า-ออกได้ โดยปกติสำนักงานวิศวกรรมจราจร จะจัดทำเส้นทะแยงห้ามจอดกีดขวาง ให้เฉพาะหน่วยงานราชการ บริเวณทางแยก และซอยสาธารณะ ตลอดจนเส้นทางลัด ที่มีปัญหาเกี่ยวกับรถทางตรงในถนนสายหลักหยุดรถกีดขวางรถเลี้ยวขวา เข้า-ออกเท่านั้น กรณีตรวจสอบพบว่ามีการจัดทำเส้นทะแยงห้ามหยุดกีดขวางนอกเหนือจากหลักเกณฑ์นี้ และมีสภาพชำรุดซีดจาง จะไม่ดำเนินการปรับปรุงใหม่ เพื่อป้องกันการสับสนในการบังคับใช้กฎจราจร
ความเห็นของผู้แจ้ง: ระบบการจัดการดีเยี่ยม การปฏิบัติงานถึงหน้างานดี แต่ผลสำเหร็จของงาน ตก
พื้นที่: แขวงสายไหม เขตสายไหม กรุงเทพมหานคร